**Személyes jelenlétet igénylő vizsga nem lesz.**

**Beküldendő**

A jelentkezőknek a jelentkezési szak szakirányának megfelelően a tanctanar.klb@mte.eu (klasszikus balett), tanctanar.modern@mte.eu (modern), tanctanar.neptanc@mte.eu (néptánc),, tanctanar.mtt@mte.eu (modern társastánc) címre egy fényképes szakmai önéletrajzot, valamint az MTE számlaszámára befizetett 4.000,- Ft eljárási díj befizetéséről szóló bizonylat másolatát kell küldeni **2020. április 30-ig**.

**A felvételi vizsga az alapvégzettség szerinti szakirányra jelentkezők esetében** egy általános műveltségi tesztből, egy motivációs levélből, valamint az alapdiploma beszámításából áll.

**A végzettség szerinti szakiránytól eltérő szakirányra jelentkezők és koreográfus végzettséggel rendelkező jelentkezők esetében** a jelentkezőnek az MTE által kiküldött tréning megtanulása, eltáncolása és feltöltése a vizsga első része.

Az MTE honlapján ([www.mte.eu](http://www.mte.eu)) „Felvételi 2020” menüpont alatt a megtanulandó, bemutatandó gyakorlatok, hanganyagok **2020. május 4-től** érhetők el. Az elkészült felvételek URL címét (linkjét) és aláírt eredetiségnyilatkozatot .pdf-ben a jelentkezőknek a fenti, a jelentkezés szerinti szak és szakirány címére kell elküldeni **2020. május 15-én 24:00 óráig**.

A felvételek elérhetőségét az adott tárhelyen a felvételi eljárás végéig – beleértve a fellebbezési határidőket is – kell a jelentkezőknek biztosítani az MTE részére. A feltöltött videokhoz az MTE-nek megküldött elérhetőséget **2020. augusztus 21. és 30.** között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

Az MTE a felvételi eljárásában a jelentkező általános műveltségi szintjét **2020. június 10-én 17.00 és 19.00 óra között**, a jelentekező felvételei eljárásban megadott email címére küldött belépési kóddal megnyitható, online teszt kitöltése alapján méri fel. Az online teszt a jelentkezők irodalmi, képzőművészeti, zenei és tánctörténeti ismereteit méri fel.

**A motivációs levélben a jelentkezőnek az alábbiakat kell kifejtenie:**

1. Miért választja a táncpedagógusi pályát?
2. Milyen motivációi, céljai és esetleg tapasztalatai vannak a táncoktatás terén?
3. Válasszon ki egy érdeklődésének megfelelő témát, mely lehet: egy táncstílus, táncformanyelv, táncirányzat, vagy a tánccal kapcsolatos más műveltségi terület, mint: pedagógia, koreográfia-esztétika, alkotó-egyéniség, előadó-egyéniség, tánctechnika, táncfolklorisztika, formai-morfológiai elemzés. Erről írjon egy összefoglalót, utalva felhasznált forrásokra (könyv, tanulmány, újságcikk, YouTube-videó, koreográfia).
4. A motivációs levél összterjedeleme 8-10ezer karakter legyen (szóközökkel együtt).